text: Politiet fortsætter undersøgelser i St. Andst
  09 oktober 2011 kl. 08.00
  Søndag morgen kl. 9 gik politiet igen i gang med undersøge det sortsvedne og ekplosions-hærgede område på den tidligere CF-kaserne i St. Andst, hvor to personer i går mistede livet.
  Først i løbet af søndagen kan politiet med sikkerhed fastslå om der er flere dræbte ofre i ruinen. Politiet har helle ikke endnu fået fastslået identiteten på de to omkomne, der befandt sig i de tidligere kaserne-bygninger, da eksplosionen fandt sted kort før kl. 11 lørdag formiddag.
  I aftes fik de fleste evakuerede borgere i St. Andst lov at vende hjem til deres huse for at overnatte i vante omgivelser. Dog måtte beboere i særligt udsatte bygninger overnatte andre steder.
  Søndag formiddag er borgerne i St. Andst i gang med at tjekke deres huse for skader, der dog begrænser sig til knuste ruder og en enkelte revne i en mur. 
  Gavlen på den ene af den tidligere kasernes to bygninger er blæst ud.
  